35 പേരുടെ പരിശോധനാ ഫലം കൂടി ഇന്നറിയാം കാട്ടുപന്നികളുടെ സ്രവവും ശേഖരിക്കും കോഴിക്കോട്: നിപ ബാധിച്ച് മരിച്ച കുട്ടിയുമായി നേരിട്ട് സമ്ബര്ക്കം പുലര്ത്തിയ 35 പേരുടേയും നിപ ലക്ഷണങ്ങളുള്ള ഏഴുപേരുടേയും പരിശോധനാ ഫലം ഇന്നറിയാം. ആരോഗ്യമന്ത്രി രാവിലെ പരിശോധനഫലം പുറത്തുവിടും. ചൊവ്വാഴ്ച പത്ത് ഫലങ്ങള് വന്നിരുന്നു. ഇതില് കുട്ടിയുടെ അമ്മയുടേത് ഉള്പ്പടെ പത്ത് ഫലങ്ങളും നെഗറ്റീവായിരുന്നു. സമ്ബര്ക്കപ്പട്ടികയിലുള്ള കൂടുതല്പേരുടെ സാംപിളുകള് ഇന്ന് പരിശോധനയ്ക്ക് അയയ്ക്കും. പനിബാധിതരെ കണ്ടെത്താന് നിപ സ്ഥിരീകരിച്ച ചാത്തമംഗലം പഞ്ചായത്തില് ഇന്നും സര്വേ തുടരും. അതിനിടയില് നിപയുടെ ഉറവിടം കണ്ടെത്താനുള്ള ശ്രമം തുടരുകയാണ്. സ്ഥലത്ത് കാട്ടുപന്നികളുടെ സാന്നിധ്യം കണ്ടെത്തിയിട്ടുണ്ട്. ഈ സാഹചര്യത്തില് മൃഗസംരക്ഷണവകുപ്പ് കാട്ടുപന്നികളുടെ സ്രവം കൂടി പരിശോധിക്കാന് തീരുമാനിച്ചിട്ടുണ്ട്.